Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 34/1994. (VI. 24.) AB határozatában kimondja, hogy „a közérdekű adatok megismerhetősége a közhatalom, a közügyek
Paragraph Index: 1162

34/1994. (VI. 24.) AB határozatában kimondja, hogy „a közérdekű adatok megismerhetősége a közhatalom, a közügyek intézésének áttetszőségét, mint alapvető demokratikus intézmény garantálását is jelenti. A nyílt, áttetsző és ellenőrizhető közhatalmi tevékenység, általában az állami szervek és a végrehajtó hatalom nyilvánosság előtti működése a demokratizmus egyik alapköve, a jogállami berendezkedés garanciája”. Ezért fontosnak tartom leszögezni, hogy amennyiben feltételezhető, hogy az adomány célja a rendőrség meg nem engedett eszközökkel történő befolyásolása, úgy az közérdekű adat, és arra az esetre ez az állásfoglalás nem vonatkozik. A fentiek alapján tehát Ön kérheti a rendőrségtől a kapott támogatás mértékének közlését, esetleg részletezve azt, hogy mekkora összeg folyt be összesen a magánszemélyektől, mennyi az alapítványoktól stb., ám ezen túlmenően az egyes támogatók előzetes hozzájárulása szükséges adataik nyilvánosságra hozatalához. Budapest, 1998. január 30. Üdvözlettel: Dr. Majtényi László (915/A/1997) * * * [Állásfoglalás: az önkormányzati adóhatóság nem hozhatja nyilvánosságra adósainak listáját] Dr. Csölle Kálmán jegyző részére Tiszakécske Város Polgármesteri Hivatal Tiszakécske Tisztelt Jegyző Úr! Az Adatvédelmi Biztos Irodájához intézett beadványában arra kért választ, hogy I. fokú adóhatósági jogkörében nyilvánosságra lehet-e hozni a Tiszakécske közigazgatási területén lévő adósok listáját. A személyes adatok védelméről és a közérdekű adatok

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes